
UPRAVNI ODJEL ZA DRUŠTVENE DJELATNOSTI I PRAVNE POSLOVE











KLASA:  112-01/26-01/04 
URBROJ: 2103-2-05/05-26-3
ČAZMA, 09.10.2026.
 
[bookmark: _Hlk123549325]Sukladno članku 29. stavak 3, a u vezi članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 04/18. i 112/19), Pročelnica Upravnog odjela za društvene djelatnosti i pravne poslove Grada Čazme raspisala je oglas

KOJI JE OBJAVLJEN NA HRVATSKOM ZAVODU ZA ZAPOŠLJAVANJE DANA 09. LISTOPADA 2026.


[bookmark: _Hlk191029919]za prijam u službu Višeg stručnog suradnika za imovinsko-pravne i opće poslove na određeno vrijeme zbog zamjene duže vrijeme odsutne službenice u Upravnom odjelu za društvene djelatnosti i pravne poslove Grada Čazme, 1 izvršitelj na određeno vrijeme uz probni rad u trajanju od 3 mjeseca., mjesto rada Grad Čazma



1.	UPUTE  I  OBAVIJESTI  KANDIDATIMA

Izrazi  koji  se  koriste  u  ovim Uputama,  a  imaju rodno  značenje  koriste  se  neutralno  i  odnose  se jednako na muški i ženski spol.

1.1. Opis poslova radnog mjesta  

- prati zakonske propise i predlaže donošenje ili usklađenje akata sa zakonima, sudjeluje u pravnom zastupanju Grada Čazme, priprema opće i pojedinačne akte iz područja službeničkih odnosa službenika i namještenika upravnih tijela, obavlja poslove vezane uz radne odnose i statusna pitanja službenika i namještenika, obavlja poslove vezane za provedbu natječaja i oglasa za prijem službenika i namještenika i poslove vezane uz prava i obveze službenika i namještenika u upravnim tijelima, sudjeluje u pripremi akata upravljanja imovinom Grada 
- obavlja poslove glede raspolaganja nekretninama u vlasništvu Grada (zakupi, kupoprodaje, i sl.), poslovi raspolaganja pokretninama, ažurira evidenciju imovine Grada, obavlja poslove organiziranje procjene i/ili ocjene vrijednosti nekretnina i pokretnina Grada, sudjeluje u izradi prijedloga akata iz područja raspolaganja imovinom Grada, pribavlja dokumentaciju za utvrđivanje vlasništva nad nekretninama, priprema prijedloge za upis prava vlasništva u zemljišnu knjigu i katastar 
- sudjeluje u pripremama i organiziranju sjednica Gradskog vijeća, stalnih i povremenih radnih tijela Gradskog vijeća, izrađuje nacrte i prijedloge općih i pojedinačnih akata iz djelokruga rada Upravnog odjela, a za potrebe rada Gradskog vijeća i Gradonačelnika, provodi propise iz uredskog poslovanja i arhiviranja, obavlja i ostale poslove po nalogu pročelnika  

1.2 Podaci o plaći

Plaću čini umnožak osnovice za obračun plaće u iznosu od 900,00 EUR bruto i koeficijenta složenosti poslova radnog mjesta 2,25 uvećan za 0,5 % za svaku navršenu godinu radnog staža, sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine” broj 28/10 i 10/23).

Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz oglasa. Prethodna provjera znanja (opći i posebni dio) i sposobnosti kandidata (znanje rada na računalu kroz pisani test) obavlja se putem pisanog testiranja i intervjua. 


2. PRAVNI IZVORI ZA PRIPREMANJE KANDIDATA ZA TESTIRANJE

Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA 

Pravni izvori za pripremanje kandidata za testiranje su kako slijedi:

OPĆI DIO:
1. [bookmark: _Hlk175047369]Ustav Republike Hrvatske („Narodne novine“ broj 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14)
1. [bookmark: _Hlk175047795]Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 36/09, 36/09, 109/07, 125/08, 150/11, 144/12, 123/17, 98/19, 144/20)
1. [bookmark: _Hlk175047924]Zakon o općem upravnom postupku („Narodne novine“ broj 47/09, 110/21)

       POSEBNI DIO:
1. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25)
1. Zakon o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23)
1. Zakon o lokalnim izborima („Narodne novine“ broj 144/12, 121/16, 98/19, 42/20, 144/20, 37/21)
1. [bookmark: _Hlk175048288]Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14 i 52/25)
1. Zakon o zakupu i kupoprodaji poslovnoga prostora („Narodne novine“ broj 125/11, 64/15, 112/18 i 123/24)
1. Zakon o provedbi Opće uredbe o zaštiti podataka („Narodne novine“ broj 42/18)


-----------------------------------------------------------------------------------------------------------
Napomena * POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI GRADA ČAZME S LISTOM KANDIDATA KOJI ISPUNJAVAJU FORMALNE UVJETE OGLASA




3. PRAVILA I POSTUPAK TESTIRANJA

Prije samog početka testiranja od kandidata će biti zatraženo predočavanje odgovarajuće identifikacijske isprave radi utvrđivanja identiteta. 

Kandidati koji ne mogu dokazati svoj identitet odgovarajućom identifikacijskom ispravom neće moći pristupiti testiranju.

Za kandidata koji ne pristupi testiranju smatrat će se da je povukao prijavu na oglas. 

Po utvrđivanju identiteta, kandidatima će biti podijeljena pitanja za pisanu provjeru znanja.

Navedena pisana provjera znanja traje 60 minuta (opći i posebni dio), a nakon provjere znanja, održati će se provjera sposobnosti – znanje rada na računalu u daljnjem trajanju od 60 minuta. 

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija;
· razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova.  
Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti na provedenom testiranju.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka. 

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervju.

Povjerenstvo dostavlja Izvješće o provedenom postupku Pročelnici Upravnog odjela za društvene djelatnosti i pravne poslove Grada Čazme, Izvješće potpisuju svi članovi Povjerenstva. 

Pročelnica donosi rješenje o prijmu u službu, koje će biti dostavljeno svim kandidatima prijavljenim na oglas.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.

